OpenLLM-France/wikimedia huggingface dataset:
# Pa oann war dosenn Runfaou

Oberennoù damheñvel pe handelvoù all zo ivez, gwelout Pa oan war dosen Runfaou.
| ◄ Er gêric wenn, traon ar menez | Pa oann war dosenn Runfaou | Pa dremenan dor ho jardin ► |
Na pa oann war dosenn Runfaou, tra la li la la ! Me ’welet ma mestres eno.
 Me ’welet ’n èhi ’vont da vouit dour, tra la, li la la Ha me o vonet d’hi zicour.
 Ha me o c’houlenn digant-hi ’tra la li la la ! — Merc’hic, ha c’hui entent dimi ?
 Hac hi ’c’h ober eur zouch d’he scoa, tra la li la la ! O lâret d’in : tra la la la !
 — Tawt, merc’hic, ha mar caret, tra la li la la! Nin a vô hon daou dimezet ;
 Nin a vô hon daou priedo, tra la li la la ! Braoa daou vô en sant Malo.
 Bet oa er scol gant eur bêlec, tra la li la la ! Etre Gwengamp ha sant Briec ;
 Etre Gwengamp ha sant Briec, tra la la li la la ! Na ewit diski ar Gallec.
 Nemet he borpant a oa toull, tra la li la la ! Ma couezas he c’hallec er poull.
 Caër hen defoa toui doue, tra la li la la ! Mes Breton a oa coulz goude.
 Ann hini hen eus grêt ar zon, tra la li la la ! A zo o chom en Lanhuon ;
 En Lanhuon, ’n penn ar c’hohu, tra la li la la ! Eno hen cavfet, tu pe du.
# Pa oan Bihan

| ◄ Da F.-M. An Huel | Pa oan Bihan | Kasimodo ► |
* Ne garien, siouaz d’in nemed c’hoari gwechall,
* Ha brema, pa z’oun griz setu eur c’hoari all :
* Krog enoun an debron da frita pez a rean
* Pa oan bihan.
* Raktal, d’ar zul vintin, pa vijenn kempennet,
* Da di va mammik koz, blije deï bout poket,
* ’Vit tapout liardik, me lamme ’vel eun oan,
* Pa oan bihan.
* E trog eun eil liard, ouz mamm va zadik koz
* Me strinke eur pog all ; setu neuze penoz
* En em gaven zeder ha pinvidik kenan.
* Pa oan bihan.
* Ho, nag a blijadur p’arrue meurlaje !
* O klevoud ar vombard ma c’haloun a dride,
* Hag o welet dansal me zanse va unan.
* Pa oan bihan.
* Mez, paket al ludu, beuzet meurlaje gez,
* Gant tamou vijel flask oe red peuri bemdez,
* Vel eur paourik Lazar me renke bale moan,
* Pa oan bihan.
* Eur wechik me weliz eur sklisenn gar ponsin
* Istribil ouz baro eur pikol kabusin :
* « Oh ! an dra ze ne deo nemet fars emezhan. »
* Pa oan bihan.
* Mes c’hoarvezoud reaz din gwelet lost an askorn ;
* Velkent ne goueaz ket e viz bihan ’nhe zorn :
* « Toc’hor oun hag ouzpen tri skoet d’ar pap dlean.»
* Pa oan bihan.
* Ouc’h he werenn leun raz laouen ’mbize tenet :
* « Ar gwin, e lâre din, na dor ket ar zec’het…
* Ev hini ar pesket, hennez eo ar c’hosan. »
* Pa oan bihan.
* An dud lâre penoz Itron-hanter-koraiz
* A stlape rubannou deuz beg an tour a leiz.
* Nag a wech oun bet skuiz o klask kaout eur ruban !
* Pa oan bihan.
* Etal an tan, er goan, paotr ar c’hontadellou
* Zalc’he digor hon beg o tibun marvaillou.
* Med gwasa oa, paourkez, me ho lounke hep poan
* Pa oan bihan.
* Diwal, kriz an amzer, ve c’huitellet hirio
* D’ar marmouzik guisket egiz eur c’hoz aotro.
* Diskabel, dierc’hen, peuh ! me gerze, han-goan,
* Pa oan bihan.
* Nag a wech o laerez per, kerez, avalou,
* Spezad hanter daro ’meuz bet lem em bragou !
* Mestr velken n’em pake, ken a reden buhan,
* Pa oan bihan.
* Hogen, bep gwech avad renn skolik al louarn,
* Vije din astennet va zammik diou-skouarn,
* Ha bara sec’h ha dour re goudeze va c’hoan,
* Pa oan bihan.
* Mar kleve va zad koz kuzulik an delienn,
* Ma kroze va mamm gez enep eur gelienenn,
* Vid’oun me ne gleven ar c’hillek o kanan,
* Pa oan bihan.
* En amzer-ze zodik c’hoantaen beza koz.
* Setu teuzet an de, deut war va chouk an noz.
* Peger brao oa beva, lavarin hep ehân,
* Pa oan bihan !
# Pa oan em c’havell bihanig

Da va breur Y. F.
* Pa oan em c’havell, bihanik,
* Pa oan em c’havell, bihanik,
* va mamm am luske, goustadik,
* Banbanbaoik d’am mabig, d’am mabig,
* Banbanboïk, toutouik la la_!
* Hag en eur luskat e kane,
* Hag, ouz he c’hlevet, me c’hoarze.
* Met pa ehane da gana
* Me en em lakae da ouela.
* Beb eil me ouele, me c’hoarze,
* Ha va mamm atao a luske.
* Ne ehane da luskellat
* Ken, vezen kousket, kousket-mat.
* Neuze, sioul ouzin e selle,
* Ha d’he zro ivez e c’hoarze.
* N’eur zellet ouzin e c’hoarze
* Ha d’am chotig ruz e poke.
* Hag e lavare goustadik :
* « Kousk, aze, breman, va aelig ! »
* En eur vousc’hoarzin me gouske,
* Eurusoc’h ’get mab eur roue.
* Ha dre va c’housk, me a wele,
* Em c’hichen eun aelig Doue.
* Soublik e rae d’in allazig
* Hag e lavare d’in : « Breurig ! »
* : « Ma keres va c’harout ato,
* « Pa vi bras ivez te ’gano! »
* Aelig mat me’m eus ho karet
* Hag ato laouen ’m eus kanet.
M. A. Abgrall.
# Pa dremenan dor ho jardin (Duhamel)

Oberennoù damheñvel pe handelvoù all zo ivez, gwelout Pa dremenan dor ho jardin.
| ◄ Pa oan war dosen Runfaou | Pa dremenan dor ho jardin | An Ale Rozmani ► |
* Me ’meus eun ti hag eur liorz,
* Me ’meus eun ti hag eur liorz,
* hag eur vilin dour etal va forz,
* Dam dam, dourinette !
* Red e ve d’eoc’h donet d’am zi,
* Dam dam, dourini !
TRADUCTION. — J’ai une maison et un courtil (bis), — Et un moulin à eau auprès de ma cour, — Damdam, dourinette ! — Il vous faudrait venir chez moi, — Damdam dourini !
Noté par M. l’abbé le Besco, Guimiliau. Communiqué par M. F. Vallée.
# Pa oan war dosen Runfaou

Oberennoù damheñvel pe handelvoù all zo ivez, gwelout Pa oann war dosenn Runfaou.
| ◄ Er Gerig wen, traon ar mene | Pa oan war dosen Runfaou | Pa dremenan dor ho jardin ► |
* Na pa oan war dosen Runfaon,
* Ladiron, la dira, Ladira lanla !
* Na pa oan war dosen Runfaou,
* Me ’welet ma mestrez eno.
TRADUCTION. — Quand j’étais sur la colline de Runfaou. — Ladiron, ladira, — Ladira, lanla ! — Quand j’étais sur la colline Runfaou, — Je vis ma maîtresse en ce lieu.
Chanté par Maria Raoul, Port-Blanc.
# Pa voe ganet Jezus hon Zalver

Oberennoù damheñvel pe handelvoù all zo ivez, gwelout Pa voe ganet Jezuz.
| ◄ O pebes burzud a welan e Bethleem | Pa voe ganet Jezus hon Zalver... Gloria ! | M’ho ped, Kroadur zantel ► |
1. Pa voe ganet Jezus hon Zalver, Mari e Vam hen mailluras, E Bethleem en eur c’hraou dister, War ur plouz hi hen astenas.
Gloria in excelsis Deo, Gloria in excelsis Deo.
2. Dre ar parkou e oa pastoret Dihun en noz ha war vale Evit zuroc’h dioual o denvet Gourveet tro-war-dro deze.
Gloria...
3. Setu eun èl deut a-beurs Doue O tisken hag o lavaret : « N’ho pezet ket aon dirag-on me ; « An neventi zo kaer meurbet.
Gloria...
4. « E kèr David eo ganet henoaz « Ar Messi keit-so gortoet : « Daoust d’e daerou ha d’e gorfik noaz « Et d’an daoulin, hag adoret. »
Gloria...
5. Kenkent en oabl elet a vanden A oe klevet o c’hantikou,
Ninjal a rent en eur sklerijen A bare dre ol ar mejou.
Gloria...
6. Ni evelte kanomp er gouel-man Meulodi d’ar Mabik-Jezus, O c’hortos mont eun de da ganan Gante en o bro evurus ?
Gloria...
(Kantikou Kemper ha Leon).
# Pa dinto ar c’hleier

| ◄ An Anjelus er menez | Pa dinto ar c’hleier | Sant Yann e menez Arre ► |
D’an itron Carrer.
* Pell diouz tourni ar bed, diwar Roc’h Stumenven
* Edon oc’h evezia, e dinaou ar zaven,
* Ouz poelladou an den e lannou Breiz-Izel,
* Evit kreski e vad ha rei d’e Vro skoazell,
* Pa glevis, d’ar pardaez, e parroz Sant-Riwall,
* Eur c’hloc’hig o son glas d’eur vaouez didamall,
* Marvet ’n eur wilioudi daou vugelig gevell,
* An naovet ha dekvet a lakas da c’henel.
* Raktal en em sinas kement a laboure
* E-kreiz o douarou, war gostez ar mene ;
* Hag a-unvan gante e laren eur bater
* ’Vid ar vamm dremenet, merzerez d’he dever.
* Evel ma tostae an arched d’an iliz,
* E stoue d’an daoulin pep maeziad ha bourc’hiz,
* Deuet d’e ziambroug, hag en hent ar baotred
* A daoliou gwialenn a harze o loened.
* Ar c’hleier a dinto eun devez evidomp
* Pa zeuio an Ankou da chervel ac’hanomp.
* Ra zantor en eur-ze eun daskren tro-war-dro,
* Ra bedo unanet holl Gristenien ar Vro !
# Pa dremenan dor ho jardin

Oberennoù damheñvel pe handelvoù all zo ivez, gwelout Pa dremenan dor ho jardin (Duhamel).
| ◄ Pa oann war dosenn Runfaou | Pa dremenan dor ho jardin | An ale rosmani ► |
Pa dremenan, dremenan dor ho chardin Na me a zant, a zant c’houez an turcantin.
 An turcantin, al lavand, hac ar gouler, Ma mestres coant, roït-hu d’in eur boquet.
 Na me am eus eun ti coant hac eul liorz, Hac eur vilin dour ez eus en toul ma forz ;
 Na me am eus hac eun ti hac eur c’houldri, Nemet eur plac’h coant na vauc ken brema d’in.
 — Mar ê eur plac’hic coant eo a faot d’eoc’h, Clasket eun all, me na on ket diouzoc’h.
 Gant ma Doue ouzin-me a zo dalc’het Euz a goantiz hac ive euz a c’hened,
 — Nann, na oc’h ket gant ma Doue bet privet Nac a goantiz, na ken neubeud a c’hened ;
 C’hui, ma mestres, ’zo eur feumeulen charmant, A oar lacad, lacad ma speret contant.
 Arsa eta, ma mestres, da vihana, Roït-hu d’in eur poc aroc kimiada !
 — Dalet, dalet ma dorn, ha kimiadet, Rac evit sur d’am bisaj n’ bocfet ket.
 — Na, ma Doue ! petra ’ta am eus me grêt, Na mar oc’h-hu ouzin-me ker braz fachet?
 — Me a werzo, werzo ma dantelezo, Ha ma c’hroaz aour, hac ive ma rubano,
 A nem lacaï, lacaï da bedi Doue, Hac ec’h aïo, ’c’h aïo d’ar gouant gant-he.
 — Na mar et-hu ’ma mestrezic, d’ar gouant, Me ec’h aïo eno da vêlec iaouanc.
— O clewet ho mouez, me a vezo ravisset, ’Vel p’am bije, p’am bije hoc’h eureujet.
 Na piou bennac hac a zo war an douar A gement n’ê laket evit caout he bar,
 N’eus ken d’ober nemet evel a re-ze, A vo eun de curunet ebars an env !
Jannic Morvan. — Rospez.
# Pa ne vefomp kén

| ◄ Ar Pal n’e dizer ket | Pa ne vefomp kén |
* Benn eur pennadig amzer e tiskennimp, barzed,
* Lec’h ne vo ken na kanet, na gouelet na c’hoarzet :
* Tolet hon bec’h a goste, levenez pe anken,
* Ni vo aet da ziskuiza, na vimp ket aman kén.
* Lapoused a richano bravoc’h evit biskoaz,
* Kleier ar vadeiañchou seder a zono c’hoaz ;
* Gliz war vleuñ a zivéro takennig ha takenn,
* Ni, barzed, en hon gwele na glevimp netra kén.
* ’Us d’hon fenn ar vugale c’hoario dibreder,
* Tud yaouank a dremeno karantek ha tener,
* En hon be tud glac’haret a c’hoantaeo diskenn ;
* ’N hon c’halon-ni, kenvreudeur, netra na fiñvo kén.
* E pep gouel, e pep pardon vo kendalc’het atao
* Sonadeg ha kaniri, koroll ha jabadao,
* Marteze deus hon gwerziou vo kanet c’hoaz zoken ;
* Dén n’evo zoñj ouzomp-ni, ne vimp ket eno kén.
* Met, ma tigouefê, ziouaz ! da Vreiz beañ mouget,
* Trôet en Gall hon mibien hag hon lorc’h en moged,
* Koueet hon yez, hon brôad en ankoua da viken,
* Ni n’hon do ket da ouela… ne vimp ket eno kén.
# Pa voe ganet Jezuz

Oberennoù damheñvel pe handelvoù all zo ivez, gwelout Pa voe ganet Jezus hon Zalver.
| ◄ O pebez burzud a welan | Pa voe ganet Jezuz | Diskennit eus an Nenvou ► |
* Pa voe ganet Jezuz hon Salver,
* Mari e Vamm e vailhuras,
* E Betleem, en eur c’hraou dister,
* War eun tamm plouz e astennas.
* Diskan.
* Gloria in excelsis Deo,
* Gloria in excelsis Deo.
* War ar maeziou edo pastored,
* War ar bale e-kreiz an noz,
* Evit diwall gwelloc’h o denved ;
* Dousik ha brao e oant war-gaoz.
* A-berz Doue eun ael a ziskenn,
* Hag a lavar d’ar bastored :
* « Bezit dinec’h, stankit hoc’h anken,
* Ma c’helou-me zo kaer meurbet.
* Ar Mesiaz d’an dud prometet
* Abaoe oar den pet mil vloaz,
* E kêr David zo nevez-ganet,
* Eno man war ar plouz, e noaz.
* D’e di, eur c’hraouig bihan dister,
* It, me ho ped da zaoulina ;
* It, dre garantez ouz ho Salver,
* D’e adori diouz ho kwella.
* Kerkent, en oabl aelez a-vandenn,
* A voe klevet o c’hantigou :
* Nijal ’raent ’kreiz eur sklaerijenn
* A bare a-us d’ar maeziou.
* Kanomp hirie evel an aelez,
* Meuleudi d’ar Mabig Jezuz,
* Da c’hortoz kana c’hoaz a-nevez,
* Ganto en o bro eürus.
# Ann Distro

| ◄ Son ann Nevez Amzer | Ann Distro | Baro Spern hag Ivin ► |
* Distroet on da di ma zad
* La la o la di ra
* Distroet on da di ma zad,
* Daero kement ’n hon daoulagad
* ’Nn de m’oann ouz ho c’houitât ;
* Lec’h zo bet anken ha daero
* La la o la di ra
* Lec’h zo bet anken ha daero,
* E ti ma zad, de ma distro
* Den n’ouie ma hano.
* Goude weliz ma mignoned
* La la o la di ra
* Goude weliz ma mignoned :
* Arok tregont bla tremenet
* Bleo gwenn ha barv loedet ;
* Hag hi, potred oe sonn ho fenn
* La la o la di ra
* Hag hi, potred oe sonn ho fenn,
* Nikun n’am sellaz ’vid astenn
* He zorn ’vel diagent.
* Hag elec’h emaint ’hon c’hortoz
* La la o la di ra
* Hag elec’h emaint ’hon c’hortoz
* ’N ho gwele pri hon zado koz
* Sioul ha de ha noz ,
* E bered ma bro ’ta bet on
* La la o la di ra
* E bered ma bro ’ta bet on ;
* Eno ’tre ma oll anaon
* Sonjenn, siouaz ! d’unon,
* Eur plac’hik koant pa oe ’n ho bleun
* La la o la di ra
* Eur plac’hik koant pa oe ’n ho bleun ;
* Biskoaz n’e bet ma c’halon leun,
* Boe out-hi m’on en keun :
* Re ger ’vit chom pell er bed-man
* La la o la di ra
* Re ger ’vit chom pell er bed-man,
* Hag et gand Doue, ’vel bleun-han
* ’Rok serr-noz o plegan ;
* Ker am euz bet klask en dachen
* La la o la di ra
* Ker am euz bet klask en dachen,
* Na kroaz, na be, na gwenojen,
* Netra ken na gavenn,
* Nemed eur ween, en he bek
* La la o la di ra
* Nemed eur ween, en he bek
* Eunn evnik savet deuz hebleg
* Gant trouz ma zreid flik-flek ;
* Hag al lapous ouz ma c’helvel
* La la o la di ra
* Hag al lapous ouz ma c’helvel
* Ik-ik lare, ’vel ar bugel
* D’he vamm en he gawel :
* Rag ann neubeudig a garer
* La la o la di ra
* Ann neubeudig en em garer
* Da vugale c’hoaz a deuer,
* Evnigo dibreder.
* Ha ma fedem p’an euz laret
* La la o la di ra
* Ha ma feden p’am euz laret,
* He diou-eskel en euz straket
* Ha d’ann env tarnijet.
* Ma ine paour daï da evnik
* La la o la di ra.
* Ma ine paour daï da evnik,
* Ha war ar brank gand ar plac’hik,
* Lec’h a ganfomp ik-ik.
# Ann Houad bihan hag ar giez

| ◄ Ar Bouc’hed hag ar gaoriged | Al Louarn e ti eur furlukin  ► |
Et mon cœur est rempli d’adoration pure,  Pour celui qui créa, dans l’humaine nature,  Cet amour surhumain de la mère à l’enfant  Amour immaculé, prêt pour le sacrifice  Amour acceptant tout : croix, souffrance, calice !  Amour toujours esclave…. et toujours triomphant !
 Mme A$^{te}$ Penquer (Révélations poétiques.)
Eunn houad a voa, iaouankik-flamm, E-touez ar ier o klask he vamm. Krial a rea ma voa eunn truez ! — « Paour keaz houadik, eme eur giez, » A voa gant he chas o tremen, » Da vamm zo a-hont war al lenn » Oc’h da c’hortoz, ha te ama. » — « War al lenn z-hont, va mamm n’ema. » Va mamm a zo eur iar wenn-kann,
» Eur iar zo mad, mar deuz unan. » — « Gant eunn houadez oud bet dofet ! » — « Ne ket eur iar deuz va goret ? » Koulskoude, ne ket ann houadez, » Ar iar zo enn dro d’in bemdez. » — « Da vamm, eur iar ? Diod oud a-vad, » Euz a vi iar ne deu ket houad. » — « Ne c’houzounn a be vi teuann, » Ann houadez ne anavezann, » Ac’hanoun ne ra van e-bed. » Ar iar a-vad a ro d’in boed, » Ar iar d’ann dour a deu gan-en » Hag e pep leac’h zo oc’h va ren, » Oc’h va diouall, gant he askell, » Dioc’h ar riou ha dioc’h ar sparfell. » Kaer ho pe ’ta din lavaret, » Gant ar iar, pa na venn ganet, » Ar iar am c’har a zo va mamm, » Pe leac’h ema ? Hi a glaskann ! »
Euz a vi iar ne deu ket houad, Hag evelkent e tro ar goad ; Euz a wenn vad e teu wenn fall. Ar vugale gant mammou all,
Gant mammou n’ho deuz ho ganet, Karantez ho zud ne zenont ket. Ar vamm ne gar na merc’h na map, Hag ar bugel na mamm, na tad. Evel-se eo ez a da goll Ar garantez dre ar bed holl, Ha, gant karantez ar galoun, E kouez pep vad enn eur mor doun Ne zislounko, gant ann amzer, Nemet pense dioc’h ar reier, Nemet klenved divron estren, Nemet aliez danvez gwall den, Danvez grek fall, danvez muntrer Digant magerez deut d’ar ger. Da c’hortoz, ’ma enn he gavel Ar bugel oc’h he gerent hevel. Gwelet e vo divezatoc’h, Pa deui lano ar mor da loc’h. Evel-se ez eo bet kollet Darn tiadou tudjentiled, Tudjentiled ha rouanez Kouezet maner kaer ho furnez, Dre ma kredent ne voa deread D’eur vamm itron beza mamm vad, Maga he map, he merc’h vihan,
Koll he gened, kaout re a boan, Beza evel eur vamm-diegez. Gwell eo gant-hi, pe deuz danvez, Pe deuz iec’hed, gwell ebatal, Rei he bugale d’ar re all, Rei he map, he merc’h da vaga. Ar mammou-ze, stankoc’h-stanka, Ve lavaret ne c’houzont ket Estreget genel a zo red, Pa zao diwar-dro ho c’halon Leaz ar garantez d’ho diwron. Al leaz-ze a zo bet great mad D’ar vugale gant Doue, ho Zad. Leaz ar vamm zo great d’he bugel, Leaz estren beza koulz ne c’hell. Anez, perak ’touez ar chatal Ne vag loened, loened re all ? Euruz, euruz eo ar bugel En deuz eur vamm vad d’her genel, Enn deuz eur vamm vad d’he vaga. Ar vamm vad-ze ann eurusa ! Ar boan e deuz ia e dudi, Pa wel he bugel o kreski, O trei out-hi he zaoulagad Hag he galoun leun a c’houez vad,
O lavaret : — « Va mamm, va mamm, » Te eo am c’har, te a garann ! » Ne ket ar c’hrek e deuz ganet Mamm ar bugel, ma ne vag ket.
# Ann Hend Houarn

| ◄ Mouez ar C’hleier | Ann Hend Houarn | Ar Fubuen  ► |
Ann hend-houarn ! ann hend-houarn !
Bouzared eo ma diou skouarn,
O kleved ann dud o rakad
Evel glazarded enn eur prad !
Hend ann Ifern ! me Iann Gegin :
Ijin ouz ar Spered-Malin !
Deiz ar varn, siouaz ! a zo tost,
Pa-z-a Lusifer da vestr-post !
Hend ar foultr ! me eur c’harretour :
Barned omp gan-id d’eva dour,
Konduktored, postilloned,
Kemend a vev ouz strag ar foet !
Hend ann Diaoul ! me ann hostizez :
Red vo lounkan ar iod hep lez,
Ne dremeno ken dre aman
Met pillaouerien ha chas-klan !
Hent milliget ! me ann aotrou :
Te n’euz dallet ma fenestou,
Diskaret kraou ha marchosi,
Laked ann itron da zodi.
Hend ar gounnar ! me Bipi-Gouer :
Te n’euz gret d’in eur c’hoari-gaer !
Ma laked d’ober ul leo dro
Vid darempred ma douaro !
Hend ar malloz ! me eunn dostenn :
Te n’euz skarzet ma zi kempenn :
Mevel, matez, ma greg Jannet,
Skubet gand ar Cheminoed !
Hend ar waleur ! me Ivonik :
Euz toull ma dor welenn Fantik ;
Eur menez tre-z-omp zo bernet,
Eur mignoun tostoc’h d’euz kavet !
Ann hend houarn, ouzomp ervad,
En deuz touzet meur a zanvad ;
Med laket n’euz meur a laouek
Da c’houeza n’he groc’hen touzek.
Taolet n’euz aour e krabanou
N’ho doa meudet med santimou,
Torched daelou intanvezed,
Dilouedet merc’hed koz-viret.
Kement-se zo c’hoariellou,
Heb dale welfot burzudou,
Eur-vad d’ann hend, nerz d’he sutel !
Ha peb seurt vat da Vreiz-Izel !
Goulenn a refot, marteze,
Piou n’euz fluted ar zon nevez ?
Eur C’hernevod, o c’houezan stard
Vid aveli e goz vombard.
Ped c’hoar hena t’eus, ma zonig ? — Kalz re, me eul leanezik,
Ouc’hpenn tregont zo anezhe,
Unan zo koant… c’hoaz marteze !
Kaned am euz gant kalz dudi
Da cheminaouez Keralzi,
Na stouf ket breman da skouarn,
Ma kaninn d’id ma hend houarn.
# Ann Délen

| Ann Délen | Barzonek pé Kanaouen ar Brétoned ► |
Dilézed war gherreg ar môr,
Tével a rê an délen aour,
Hé c’horfik hanter zigoret,
Hag hé c’herdinigou torret.
O wélet eunn dizeûr kén brâz
Va c’halon ivez a rannaz ;
Mé gavaz enn han eun nerven,
Hag hi stagaz ouc’h ann délen,
Eur gordennig a garantez ;
Ar ré all a staghîz ivez.
Evit péb oad, évit pép stad,
Bréma zon ar zonérez vâd. —
Sonit, délen ! — Ar Vrétoned
Kalz konfort, allaz ! n’hô deûz ked.
# Ann Eskennour

| ◄ Kemener Pleuvian | Ann Eskennour | Plac’hed Perroz ► |
* Cheleved oll ha cheleved
* Eur son zo neve zo savet
* Eur son zo neve zo savet.
# Ann Diou C’hoar

Oberennoù damheñvel pe handelvoù all zo ivez, gwelout An diou c’hoar.
| ◄ Jannig Ar Gall | Ann Diou C’hoar | Fiek Javre ► |
— Itron Varia a Drue, Me ’m eûs pewar a vugale ; Me ’m eûs pewar a vugale, Ha n’am eûs netra da roï d’hê !
 Ar vroegig paour a lavare, ’N ti he c’hoar pinvik, p’arrue : — En han’ Doue, un tammig boed, Tri de ’zo tamm n’am eûs debret.
 — Mar ’zo mado ebars ma zi, Eo gant labourad int deut d’in ; Gant labourad int deut d’in-me, Ha kerz d’ar gêr, tra didalve.
 Ar vroegig paour a oele tenn, Hag ’denne ar bleo euz he fenn : — Me ’m eûs pewar a vugale, Ha n’am eûs netra da roï d’hê !
 Pa oa gant ann hent o vonet, Ann Diaoul a d-eûs rankontret : — Petra ganid ’zo c’hoarveet ? Terrupl braz ez out kontristet !
 — Itron Varia a Drue, Me ’m eûs pewar a vugale ; Me ’m eûs pewar a vugale, Ha n’am eûs netra da roï d’hê !
 — Mar t-eûs pewar a vugale, Kerz d’ar gêr, lac’h unan an-hê, Hen laka er pod da virwi, Da roï d’ann tri-all da debri !
Ar vroegig paour a lavare, Gant he bugale p’arrue : — Ma bugale, na oelet ket, Rag ewit holl na varwfet ket ;
Rag ewit holl na varwfet ket, Unan ac’hanoc’h ’vo lac’het, Ha lakêt er pod da virwi Da roï d’ar re-all da debri.
 Ar vroegig paour a lavare, En he c’hrouadur pa groge : — Gwerc’hes Vari, ma sikouret, Hec’h an d’ober ur gwall bec’het !
 N’oa ket he gir peurlavaret, ’R Werc’hes en ti ’zo antreet : — Paoues, paoues, miserables, Te na sonjes ket petra ’rez !
 Les da grouadur da vewa, Bez’ as pô boed da roï d’ehan ! . . . . . . . . . . . . . . . . . . . .
Ha na oa ket tri mis renet, ’Oa ’r vroeg pinvik o klask he boed ; ’Oa ’r vroeg pinvik o klask he boed, Hag ar vroeg paour pinvik rentet !
Kanet gant Marc’harit Fulup.
# Ann Itron a Gergadio

Oberennoù damheñvel pe handelvoù all zo ivez, gwelout An Itron a Gergadio.
| ◄ Mari Tili | Ann Itron a Gergadio | Ar Plac’hig a Lorc’h ► |
Itron Kergadio a lâre, War bave Montroulez pa varche :
 — Hastomp ober hon marc’hajou, M’eomp d’ welet Anna Willou ;
 Ma ’z inn d’ welet ma fillores, A zo er bloaz-man klanvoures.
Itron Kergadio ’vonjoure, ’N ti ’r Gwillou koz pa arrue :
 — Demad ha joa holl en ti-ma, D’ac’h-c’hui, Gwillou goz, da genta ;
 Hoc’h holl verc’hed, pa n’ho gwelan ? Ma fillores, ar verc’h henan ?
 — ’Man duze klanv war he gwele, Aoun ’m eûs hec’h aë diganen.
 Itron Kergadio, pa ’d-eûs klewet, Gant ar vinz ouz krec’h ’zo pignet.
 Itron Kergadio a lâre, ’N kambr he fillores p’arrue :
 — Demad ha joa, ma fillores. — Ha d’ac’h iwe, ma maerones.
 — M’ fillores, p’on deut d’ho kwelet, Petra diganen ’c’hoantaët ?
 Pe ur bêlek, pe ’r podad gwinn, Pe ma fried da vedesinn ?
 — Me ’m bô ur bêlek d’am noui, Ann dud ma zi hen klasko d’in.
 Itron Kergadio ’lâre, ’N kambr he fillores pa valee :
— Me, ma fillores, ’m boa kredet Poa ur bugel euz ma fried.
 N’oa ket he gir peurlavaret, Anna Willou ’zo tremenet.
P’ee Anna Willou d’ann douar, C’huibane ’r skour a-uz d’ar c’har.
 Ma lâre ’r skour dre he c’huibann : — Anna Willou ’zo pell a-c’hann !
 ’Nn itron Gergadio lâre, Da Willou goz, na pa glewe :
 — Pa goustfe d’in-me pemp kant skoed, ’Vô rèd digorri ann arched !
 Ann arched pa ’z eo digorret, Anna Willou en-han ’zo kavet ;
 Anna Willou en-han ’zo kavet, Hi kaer ’vel ar c’hoar binniget ;
 ’R Werc’hes Vari war he barlenn, Hag un êl gwenn en he c’hichenn !
 ’Nn itron Gergadio ’lâre D’he fillores, pa hi gwele :
 — Me ’bromet, warlec’h graz Doue, Lakad ’pad ur bloaz un offern bemde.
 Anna Ar Gwillou a lâras D’he maerones, pa hi c’hlewas :
 — Pedet ewit-hoc’h hoc’h-unan, Ewit-on me n’on ket en poan !
Kanet gant Marc’harit Fulup.
# Ann Durzunel

Oberennoù damheñvel pe handelvoù all zo ivez, gwelout An durzhunell.
| ◄ Ar Bonomik | Ann Durzunel | Ann Den koz hag ann Evnik ► |
Kalz a amzer ’m euz kollet o furchal ar c’hoajo,
O klask surpren eunn durzunel kousket war ar branko ;
Dewet am euz ma amors, et e ma zenn da fal : Achapet ann durzunel ha ninjet ’n eur c’hoad all.
$\left\$
Bis.
Deuz ann noz ha d’ar beure o klewet lapoused
O kanan, o fredonin, da veg ar gwe pignet,
N’an euz hini anez-ho hag a bik ma c’halon
Evel mouez ann durzunel o oelan d’he mignon :
— N’euz na souten, na remet, na konsolasion
Ve kab da dond da galmin tourmancho ma c’halon ;
Fraillet on gand ar glac’har, mond a ran da verwel :
Met na varwin ket kontant, ma na varvan fidel.
Ma c’halon zo ’tizec’hin fraillet gand ar glac’har,
Evel d’eunn intanvez paour kollet ganti-hi he far. —
N’an euz hini anez-ho hag a bik ma c’halon
Evel mouez ann durzunel o oelan d’he mignon.
Petra, turzunel iaouang, a dourmand da galon ?
Kollet am euz, emez-hi, ma fidelan mignon.
Gant ma dai ar chaseer da ober d’in merwel !
Met na varwin ket kontant, ma na varwan fidel. —
Mizilour skler ha brillant deuz ar fidelite,
Ar model ar sinseran demeuz ar garante !
— Me na varwin ket kontant, ma na varwan fidel.
Birwiken na dizonjin maro ann durzunel. :
Chanté par Jeanne-Yvonne Le Rolland et Joséphine Tanguy, de Lammerin.